Ingvar og Ída Mekkín leika afa og barnabarn í kvikmyndinni Hvítur , hvítur dagur . MYND / PIERRE CAUDEVELLE Leikarinn Ingvar E. Sigurðsson laut í lægra haldi fyrir spænska stórleikaranum Antonio Banderas á evrópsku kvikmyndaverðlaununum í kvöld þegar sá síðarnefndi var valinn leikari ársins á hátíðinni . RÚV greindi fyrst frá . Ingvar var tilnefndur fyrir leik sinn í íslensku kvikmyndinni Hvítur , hvítur dagur en Banderas hlaut verðlaunin fyrir frammistöðu sína í myndinni Pain and Glory eftir spænska leikstjórann Pedro Almodóvar . Verðlaunin eru ein virtustu kvikmyndaverðlaun í Evrópu og voru afhent í 32. sinn í Berlín í kvöld við hátíðlega athöfn . Kvikmyndin Hvítur , hvítur dagur verður framlag Íslands til Óskarsverðlauna 2020 . Hlaut hún afgerandi sigur í rafrænni atkvæðagreiðslu um framlag Íslands , en það eru meðlimir í ÍKSA , Íslensku kvikmynda og sjónvarpsakademíunni sem hafa kosningarétt .